b"\n_START_ARTICLE_\nRobert Wilson\n_START_SECTION_\nBiografija\n_START_PARAGRAPH_\nR. Wilsonas gim\xc4\x97 Loree Velma (mergautin\xc4\x97 pavard\xc4\x97 Hamilton) ir advokato D. M.Wilsono \xc5\xa1eimoje, Teksase, Waco mieste._NEWLINE_1959\xe2\x80\x931962 m. menininkas Teksaso universitete studijavo verslo administravim\xc4\x85. 1963 m. R.Wilsonas persik\xc4\x97l\xc4\x97 \xc4\xaf Niujork\xc4\x85 ir 1965 m. prad\xc4\x97jo studijuoti architekt\xc5\xabr\xc4\x85 Prat institute (Pratt Institute), Bruklyne (Brooklyn)._NEWLINE_1968 m. R.Wilsonas \xc4\xafk\xc5\xabr\xc4\x97 eksperimentin\xc4\x97s veiklos bendrov\xc4\x99 \xe2\x80\x9eByrd Hoffman School of Byrds\xe2\x80\x9c (ji pavadinta \xc5\xa1ok\xc4\x97jos vardu, kuri menininkui paauglyst\xc4\x97s metu pad\xc4\x97jo \xc4\xafveikti kalbos kli\xc5\xabtis). Po \xc4\xafk\xc5\xabrimo, 1969 m., R. Wilsonas suk\xc5\xabr\xc4\x97 du pirmuosius darbus \xe2\x80\x9eIspanijos karalius\xe2\x80\x9c (The King of Spain\xe2\x80\x9c) ir \xe2\x80\x9eZigmundo Froido gyvenimas\xe2\x80\x9c (\xe2\x80\x9eThe Life and Times of Sigmund Freud\xe2\x80\x9c), kurie sulauk\xc4\x97 didelio susidom\xc4\x97jimo._NEWLINE_1970 m. prad\xc5\xbeioje menininkas prad\xc4\x97jo kurti operas. Opera \xe2\x80\x9eEin\xc5\xa1teinas papl\xc5\xabdimyje\xe2\x80\x9d (\xe2\x80\x9eEinstein on the Beach\xe2\x80\x9c) peln\xc4\x97 pasaulin\xc4\x99 \xc5\xa1lov\xc4\x99 R. Wilsonui. \xc5\xa0i\xc4\x85 oper\xc4\x85 menininkas k\xc5\xabr\xc4\x97 kartu su kolega Filipu Glasu (Philip Glass)._NEWLINE_Po operos \xe2\x80\x9eEin\xc5\xa1teinas papl\xc5\xabdimyje\xe2\x80\x9d (\xe2\x80\x9eEinstein on the Beach\xe2\x80\x9c) R. Wilsonas t\xc4\x99s\xc4\x97 darbus su garsiais Europos teatrais ir operomis. Bendradarbiaudamas su tarptautiniu mastu pripa\xc5\xbeintais k\xc5\xabr\xc4\x97jai ir artistais, R. Wilsonas suk\xc5\xabr\xc4\x97 originali\xc5\xb3 k\xc5\xabrini\xc5\xb3, kurie buvo rodomi festivalyje \xe2\x80\x9ed'Automne\xe2\x80\x9c Pary\xc5\xbeiuje, \xe2\x80\x9eDer Berliner Ensemble\xe2\x80\x9c, Berlyno \xe2\x80\x9eSchaub\xc3\xbchne\xe2\x80\x9c, \xe2\x80\x9eThalia\xe2\x80\x9c teatre Hamburge, Zaltsburgo festivalyje ir Bruklino akademijoje \xe2\x80\x9eMusic's Next Wave Festival\xe2\x80\x9c._NEWLINE_1986 m. Pulicerio premijos \xc5\xbeiuri vienbalsiai nominavo \xe2\x80\x9eCIVIL warS: A Tree Is Best Measured When It Is Down\xe2\x80\x9c (k\xc5\xabrinio trukm\xc4\x97 12 valand\xc5\xb3, j\xc4\xaf sudaro 6 dalys) dramos apdovanojimui, ta\xc4\x8diau steb\xc4\x97toj\xc5\xb3 taryba atmet\xc4\x97 tok\xc4\xaf \xc5\xbeiuri apsisprendim\xc4\x85 ir tais metais ne\xc4\xafteik\xc4\x97 dramos apdovanojimo._NEWLINE_R. Wilsonas visapusi\xc5\xa1kai talentinga asmenyb\xc4\x97, jis ne tik k\xc5\xabr\xc4\x97 dramas ar operas, ta\xc4\x8diau taip pat k\xc5\xabr\xc4\x97 ir skulpt\xc5\xabras, pie\xc5\xa1inius bei bald\xc5\xb3 dizain\xc4\x85. T\xc4\x85 \xc4\xafrodo 1993 m. laim\xc4\x97tas Auksinio Li\xc5\xabto (Golden Lion) apdovanojimas u\xc5\xbe skulpt\xc5\xabr\xc4\x85, kuri\xc4\x85 galima buvo i\xc5\xa1vysti Venecijoje vykusioje tarptautin\xc4\x97je meno parodoje \xe2\x80\x9eVenice Biennale\xe2\x80\x9c._NEWLINE_Jo darbai buvo eksponuojami muziejuose ir galerijose visame pasaulyje. Retrospektyvos buvo pristatytos Centre \xe2\x80\x9eGeorges Pompidou\xe2\x80\x9c Pary\xc5\xbeiuje, taip pat Bostone \xe2\x80\x9eBoston Museum of Fine Arts\xe2\x80\x9c. Jo instaliacijos buvo montuojamos Amsterdame \xe2\x80\x9eStedelijk Museum\xe2\x80\x9c, Londone \xe2\x80\x9eClink Street Vaults\xe2\x80\x9c, Niujorke \xe2\x80\x9eGuggenheim Museum\xe2\x80\x9c ir Bilbao._NEWLINE_2004 m. Ali Hossaini pasi\xc5\xabl\xc4\x97 R. Wilsonui rezident\xc5\xabr\xc4\x85 televizijos kanale LAB HD. Nuo to laiko R. Wilsonas su prodiusere Esther Gordon, o v\xc4\x97liau su Matthew Shattuck pareng\xc4\x97 de\xc5\xa1imtis auk\xc5\xa1tos vaizdo rai\xc5\xa1kos videoklip\xc5\xb3, \xc5\xbeinom\xc5\xb3 kaip \xe2\x80\x9eVoom Portrait\xe2\x80\x9c. \xc4\xae \xc5\xa1\xc4\xaf projekt\xc4\x85 R. Wilsonas \xc4\xaftrauk\xc4\x97 kompozitori\xc5\xb3 Michael Galasso, dailinink\xc4\x85 ir dizainer\xc4\xaf Eugene Tsai, mados dizainer\xc4\x99 ir ap\xc5\xa1vietimo dizainer\xc4\xaf Urs Sch\xc3\xb6nebaum. \xe2\x80\x9eVroom Portrait\xe2\x80\x9c \xc4\xafam\xc5\xbeintos tokios \xc5\xbevaig\xc5\xbed\xc4\x97s kaip Brad Pitt, Mikhail Baryshnikov, Robert Downey Jr., Winona Ryder, Deeta von Teese._NEWLINE_2006 m. Katharina Otto-Bernstein suk\xc5\xabr\xc4\x97 dokumentin\xc4\xaf film\xc4\x85 apie R. Wilson\xc4\x85 (\xe2\x80\x9eAbsolute Wilson\xe2\x80\x9c)._NEWLINE_\xc5\xa0iuo metu R. Wilsonas dirba prie naujo muzikos projekto su ilg\xc4\x85 laik\xc4\x85 pa\xc5\xbe\xc4\xafstamais kompozitoriumi Tom Waits ir dramaturgu Martinas McDonaghas._NEWLINE_Robert Wilson yra atviros sielos \xc5\xbemogus, mylintis men\xc4\x85, mylintis savo darb\xc4\x85, besim\xc4\x97gaujantis gyvenimu.\n_START_SECTION_\nR. Wilsono k\xc5\xabrybos stilius\n_START_PARAGRAPH_\nRoberto Wilsono darbai pasi\xc5\xbeymi savo asketi\xc5\xa1ku stiliumi, labai l\xc4\x97tu jud\xc4\x97jimu, o da\xc5\xbenai ir labai ekstremalia vieta ar laiko trukme. \xe2\x80\x9eJ.Stalino laikai ir gyvenimas\xe2\x80\x9c (\xe2\x80\x9eThe Life and Times of Joseph Stalin\xe2\x80\x9c) buvo 12-os valand\xc5\xb3 trukm\xc4\x97s, o scena pastatyta ant kalno vir\xc5\xa1\xc5\xabn\xc4\x97s._NEWLINE_Roberto Wilsono k\xc5\xabrybos stiliuje buvo be galo daug d\xc4\x97mesio skiriama kalbai, judesiui, ap\xc5\xa1vietimui bei rekvizitams, t. y.scenos dekoracijoms.\n_START_SECTION_\nKalba\n_START_PARAGRAPH_\nKalba Robero Wilsono k\xc5\xabryboje yra vienas i\xc5\xa1 svarbiausi\xc5\xb3 element\xc5\xb3. Menininkas idealizuoja kalb\xc4\x85, ji jam yra beproti\xc5\xa1kai svarbi. Kalba negali b\xc5\xabti pamir\xc5\xa1ta, \xc4\xaf j\xc4\x85 turi b\xc5\xabti kreipiamas did\xc5\xbeiausias d\xc4\x97mesys._NEWLINE_R. Wilsonas yra vadinamas \xe2\x80\x9eteatro kalbos genijumi\xe2\x80\x9c, jo santykiai su \xc5\xbeod\xc5\xbeiais yra unikal\xc5\xabs: \xc5\xbeodis, anot menininko, neturi \xc5\xbeeisti ar u\xc5\xbegauti. R.Wilsonas pakei\xc4\x8dia \xc5\xbeod\xc5\xbeio vert\xc4\x99 ir netgi pa\xc4\x8di\xc4\x85 \xc5\xbeod\xc5\xbeio form\xc4\x85, i\xc5\xa1vaizd\xc4\x85. Kartais \xc5\xbeod\xc5\xbeiai \xc4\xafgauna kur kas daugiau prasm\xc4\x97s._NEWLINE_Savo k\xc5\xabryboje R. Wilsonas pabr\xc4\x97\xc5\xbeia \xc5\xbeod\xc5\xbei\xc5\xb3 svarb\xc4\x85. Menininko kalba turi daug prieskoni\xc5\xb3, ingridient\xc5\xb3, kuri\xc5\xb3 pagalba ji nuolat kinta ir prisitaiko prie kiekvieno asmens, kuriamo persona\xc5\xbeo ar vis kito aktoriaus._NEWLINE_Kalba menininkui yra svarbi ir dar d\xc4\x97l vienos prie\xc5\xbeasties. Vaikyst\xc4\x97je R. Wilsonas tur\xc4\x97jo kalbos sutrikim\xc5\xb3, paauglyst\xc4\x97je jis i\xc5\xa1gijo, ta\xc4\x8diau toks i\xc5\xa1gyvenimas paliko gil\xc5\xb3 atsiminim\xc4\x85 jo meni\xc5\xa1koje sieloje. Taip pat menininkas tur\xc4\x97jo patirties bendraujant su sutrikusio intelekto vaikais bei dirbant su autizmu sergan\xc4\x8diu poetu Christopher Knowles. Taigi, suprantama, kod\xc4\x97l R. Wilsonas tiek daug d\xc4\x97mesio skiria kalbai._NEWLINE_R. Wilsonas pa\xc5\xbe\xc4\xafsta kalb\xc4\x85 i\xc5\xa1 \xc4\xafvairi\xc5\xb3 pusi\xc5\xb3 ir gali j\xc4\x85 pateikti \xc4\xafvairiais atspalviais, per j\xc4\x85 i\xc5\xa1reik\xc5\xa1ti tai, kas kitiems vargu ar pavykt\xc5\xb3._NEWLINE_Robertas Wilsonas pasitelkia ir vizualin\xc4\xaf metod\xc4\x85 \xe2\x80\x93 i\xc5\xa1reik\xc5\xa1ti kalbos gro\xc5\xbeiui, savitumui, unikalumui. Menininkas da\xc5\xbenai \xc5\xbeod\xc5\xbeiais iliustruoja program\xc4\x97li\xc5\xb3 vir\xc5\xa1elius, scenos dekoracijas. Tai tik dar vienas \xc4\xafrodymas, jog kalba yra visapusi\xc5\xa1ka, o menininkas nori tai atskleisti._NEWLINE_R. Wilsonas yra nustebin\xc4\x99s \xc5\xbei\xc5\xabrovus, kuomet aktorius sak\xc4\x97 t\xc4\x85 pat\xc4\xaf monolog\xc4\x85 du kartus i\xc5\xa1 eil\xc4\x97s, ta\xc4\x8diau pakeisdamas intonacij\xc4\x85, charakter\xc4\xaf. Auditorija negal\xc4\x97jo patik\xc4\x97ti, jog tai buvo vienas ir ta pats monologas. Tai dar vienas \xc4\xafrodymas, jog \xc5\xbeodis, kalba yra \xc4\xafvairiapusi\xc5\xa1ki, kadangi, svarbu kaip tu kalbi, kaip tari \xc5\xbeod\xc4\xaf, nuo to priklauso jo prasm\xc4\x97._NEWLINE_R. Wilsonas naudoja ne tik triuk\xc5\xa1m\xc4\x85 (kalb\xc4\x85), bet ir tyl\xc4\x85, mat per tyl\xc4\x85, galima taip pat daug pasakyti ir i\xc5\xa1reik\xc5\xa1ti. To pavyzdys yra k\xc5\xabrinys \xe2\x80\x9eKur\xc4\x8dio \xc5\xbemogaus \xc5\xbevilgsnis\xe2\x80\x9c\xe2\x80\x93 tai k\xc5\xabrinys be \xc5\xbeod\xc5\xbei\xc5\xb3. Robertas mano, jog puikus aktorius auditorij\xc4\x85 gali valdyti nei\xc5\xa1tardamas ir joki\xc5\xb3 \xc5\xbeod\xc5\xbei\xc5\xb3, tiesiog perteigdamas kalb\xc4\x85, emocijas akimis, gestais._NEWLINE_Menininkas yra susir\xc5\xabpin\xc4\x99s, jog dabar aktoriai yra blogai mokomi bei paruo\xc5\xa1iami. Aktoriai yra suinteresuoti i\xc5\xa1mokti tekst\xc4\x85 ir gilintis tik \xc4\xaf j\xc4\xaf, ta\xc4\x8diau pamir\xc5\xa1ta savo k\xc5\xabn\xc4\x85, nesusim\xc4\x85sto apie jud\xc4\x97jim\xc4\x85 scenoje, apie gestikuliacijos svarb\xc4\x85 erdv\xc4\x97je._NEWLINE_Taigi, Robertas Wilsonas ypatingai pabr\xc4\x97\xc5\xbeia kalbos svarb\xc4\x85, \xc5\xbeod\xc5\xbei\xc5\xb3 \xc4\xafvairiapusi\xc5\xa1kum\xc4\x85, gestikuliacijos i\xc5\xa1rai\xc5\xa1kingum\xc4\x85, t. y. tylos kalb\xc4\x85.\n_START_SECTION_\nJudesys\n_START_PARAGRAPH_\nJudesys yra kitas svarbus elementas R. Wilsono darbuose. B\xc5\xabdamas ir pats \xc5\xa1ok\xc4\x97ju, choreografu menininkas suvokia judesio svarb\xc4\x85, jo svor\xc4\xaf scenoje. Anot, Roberto Wilsono, pirmiausiai turi b\xc5\xabti judesys ir tik po to sekti \xc5\xbeodis, kadangi judesys turi b\xc5\xabti i\xc5\xa1rai\xc5\xa1kingas ir u\xc5\xbefiksuoti mint\xc4\xaf ir tik po to ta mintis turi b\xc5\xabti \xc4\xafgarsinta, t. y. i\xc5\xa1tarta._NEWLINE_Judesys turi tur\xc4\x97ti savo ritm\xc4\x85 bei strukt\xc5\xabr\xc4\x85. Jis turi b\xc5\xabti nepriklausomas nuo \xc5\xbeod\xc5\xbei\xc5\xb3. Reg\xc4\x97jimas ir klausa yra dvi atskiros sritys. Taip tur\xc4\x97t\xc5\xb3 b\xc5\xabti ir scenoje._NEWLINE_Atrankose \xc4\xaf vaidmenis, R. Wilsonas parodo sud\xc4\x97ting\xc4\x85 judesi\xc5\xb3 sek\xc4\x85 ir liepia j\xc4\x85 atkartoti, sakant skai\xc4\x8dius i\xc5\xa1 eil\xc4\x97s. Judesiai menininko spektakliuose turi b\xc5\xabti tiksl\xc5\xabs, i\xc5\xa1rai\xc5\xa1kingi, atlikti sekund\xc4\x97s tikslumu._NEWLINE_Ta\xc4\x8diau nepaisant tiksli\xc5\xb3 judesi\xc5\xb3 atlikimo menininkas grie\xc5\xbetai \xc5\xbei\xc5\xabri \xc4\xaf \xc5\xbeod\xc5\xbeius, jis r\xc5\xabpinasi, jog \xc5\xbeod\xc5\xbeiai tur\xc4\x97t\xc5\xb3 savo ritm\xc4\x85. R.Wilsono tikslas du ritmai \xe2\x80\x93 tai \xc5\xbeod\xc5\xbei\xc5\xb3 ritmas ir judesi\xc5\xb3 ritmas. Jie turi b\xc5\xabti skirtingi. Galutinis rezultatas, kur\xc4\xaf mato \xc5\xbei\xc5\xabrovas, yra be galo \xc4\xafdomus. Aktoriaus k\xc5\xabnas yra dviejose skirtingose pozicijose, dviejuose ritmuose, dviejose realyb\xc4\x97se, kuomet k\xc5\xabnas neturi nieko bendra su tuo, kas yra sakoma.\n_START_SECTION_\nAp\xc5\xa1vietimas\n_START_PARAGRAPH_\nRobertas Wilsonas teigia, jog svarbiausia teatro dalis yra ap\xc5\xa1vietimas. Menininkui labai svarbu kaip scenoje atrodo aktoriai, dekoracijos, ar kiekvienas elementas turi jam tinkamai parink\xc4\x85 ap\xc5\xa1vietim\xc4\x85. R.Wilsono nuomone, ap\xc5\xa1vietimas spektakliams, operoms bei kitiems k\xc5\xabriniams suteikia gyvyb\xc4\x97s, o objektus galima parodyti visai kitokius, nei jie yra realyb\xc4\x97je._NEWLINE_Meninkas yra \xc4\xafvardijimas kaip did\xc5\xbeiausias \xc5\xa1i\xc5\xb3 laik\xc5\xb3 ap\xc5\xa1vietimo meistras. R.Wilsono ap\xc5\xa1vietimas skiriasi nuo kit\xc5\xb3, jis lyg muzika \xe2\x80\x93 plaukiantis, tekantis, o ne \xc4\xafprastasis \xe2\x80\x9c\xc4\xafjunta \xe2\x80\x93 i\xc5\xa1jungta\xe2\x80\x9d._NEWLINE_R. Wilsonas yra perfekcionistas, niekados nemeta darbo tol, kol viskas neatlikta tobulai. Jis r\xc5\xabpinasi kiekviena smulkmena bei nori, jog jo vizija b\xc5\xabt\xc5\xb3 tinkamai \xc4\xafgyvendinta._NEWLINE_Viename savo spektaklyje menininkas panaudojo 400 \xc5\xa1viesos \xc5\xa1altini\xc5\xb3, o spektaklis truko tik 90 minu\xc4\x8di\xc5\xb3. Menininkas besiruo\xc5\xa1damas \xe2\x80\x9eQuartett\xe2\x80\x9c spektakliui, 15 minu\xc4\x8di\xc5\xb3 trukm\xc4\x97s monologo ap\xc5\xa1vietimui skyr\xc4\x97 net dvi dienas pasiruo\xc5\xa1imo. Toks atsidavimas darbui \xc4\xafrodo, jog R. Wilsonas yra ypatingai kruop\xc5\xa1tus smulkmenose, o ap\xc5\xa1vietimas menininkui asocijuojasi su gyvybe teatre.\n_START_SECTION_\nRekvizitai, dekoracijos\n_START_PARAGRAPH_\nR. Wilsonas didel\xc4\xaf d\xc4\x97mes\xc4\xaf skiria dekoracijoms. Jis ne tik pie\xc5\xa1ia eskizus, kuria dizain\xc4\x85, ta\xc4\x8diau ir pats dalyvauja gamybos procese. Dekoracija Robertui Wilsonui tai lyg meno k\xc5\xabrinys ir nesvarbu ar tai baldai, ar elektros lemput\xc4\x97, ar giganti\xc5\xa1kas butaforinis krokodilas._NEWLINE_Kalbant apie pa\xc4\x8dias dekoracijas, jos turi b\xc5\xabti idealios. Proporcijos, spalvos, tekst\xc5\xabra ir kiti pana\xc5\xa1\xc5\xabs dalykai turi atitikti sudarytas normas, vizij\xc4\x85, negali b\xc5\xabti joki\xc5\xb3 nukrypim\xc5\xb3. R.Wilsonas yra smulkmeni\xc5\xa1kas, jis perfekcionistas, net menkiausia smulkmena neturi b\xc5\xabti nukrypusi nuo jo susidarytos vizijos.\n_START_SECTION_\nK\xc5\xabryba\n_START_PARAGRAPH_\n\xe2\x80\xa2 1969 m. \xe2\x80\x9eIspanijos karalius\xe2\x80\x9c (The King of Spain)_NEWLINE_\xe2\x80\xa2 1969 m. \xe2\x80\x9eZigmundo Froido gyvenimas\xe2\x80\x9c(The Life and Times of Sigmund Freud)_NEWLINE_\xe2\x80\xa2 1971 m. \xe2\x80\x9eKur\xc4\x8dio \xc5\xbemogaus \xc5\xbevilgsnis\xe2\x80\x9c (Deafman Glance (with Raymond Andrews)_NEWLINE_\xe2\x80\xa2 1972 m. \xe2\x80\x9e KA kalno ir GUARDenia terasa\xe2\x80\x9c (KA MOUNTain and GUARDenia Terrace)_NEWLINE_\xe2\x80\xa2 1973 m. \xe2\x80\x9eStalino laikai ir gyvenimas\xe2\x80\x9c (The Life and Times of Joseph Stalin)_NEWLINE_\xe2\x80\xa2 1974 m. \xe2\x80\x9eKaralien\xc4\x97s Viktorijos lai\xc5\xa1kas\xe2\x80\x9c (A Letter from Queen Victoria)_NEWLINE_\xe2\x80\xa2 1976 m. \xe2\x80\x9eEin\xc5\xa1teinas papl\xc5\xabdimyje\xe2\x80\x9c (Einstein on the Beach (with Philip Glass))_NEWLINE_\xe2\x80\xa2 1979 m. \xe2\x80\x9eMirties sunaikinimas ir Detroitas\xe2\x80\x9c (Death Destruction & Detroit)_NEWLINE_\xe2\x80\xa2 1984 m. \xe2\x80\x9eCivilinis karas\xe2\x80\x9c (the CIVIL warS)_NEWLINE_\xe2\x80\xa2 1985 m. \xe2\x80\x9e\xc5\xa0ekspyro karalius Lyras\xe2\x80\x9c (Shakespeare\xe2\x80\x99s King Lear)_NEWLINE_\xe2\x80\xa2 1986 m. \xe2\x80\x9eHainerio Miulerio Hamleto aparatas\xe2\x80\x9c (Heiner M\xc3\xbcller\xe2\x80\x99s Hamletmachine)_NEWLINE_\xe2\x80\xa2 1986\xe2\x80\x931987 m. \xe2\x80\x9eEuripidas Alcestis\xe2\x80\x9c (Euripides' Alcestis)_NEWLINE_\xe2\x80\xa2 1987 m. \xe2\x80\x9eMirties sunaikinimas ir Detroitas 2\xe2\x80\x9c (Death Destruction & Detroit II)_NEWLINE_\xe2\x80\xa2 1987 m. \xe2\x80\x9eHainerio Miulerio kvartetas\xe2\x80\x9c (Heiner M\xc3\xbcller\xe2\x80\x99s Quartett)_NEWLINE_\xe2\x80\xa2 1989 m. \xe2\x80\x9eI\xc5\xa1 Luiso Andrieseno tem\xc5\xb3\xe2\x80\x9c (Louis Andriessen\xe2\x80\x99s De Materie)_NEWLINE_\xe2\x80\xa2 1990 m. \xe2\x80\x9eJuodasis jojikas\xe2\x80\x9c (The Black Rider (with William S. Burroughs and Tom Waits))_NEWLINE_\xe2\x80\xa2 1991 m. \xe2\x80\x9eRi\xc4\x8dardo Vagnerio Parsifalis\xe2\x80\x9c (Richard Wagner\xe2\x80\x99s Parsifal, Hamburg)_NEWLINE_\xe2\x80\xa2 1992 m. \xe2\x80\x9eAlisa\xe2\x80\x9c (Alice (with Tom Waits and Paul Schmidt))_NEWLINE_\xe2\x80\xa2 1992 m. \xe2\x80\x9eGertrudos \xc5\xa0tain daktaro Fausto \xc5\xbeiburiai\xe2\x80\x9c (Gertrude Stein\xe2\x80\x99s Doctor Faustus Lights the Lights, Hebbel Theatre (Berlin))_NEWLINE_\xe2\x80\xa2 1994 m. \xe2\x80\x9eOda, m\xc4\x97sa, kaulai\xe2\x80\x9c (Skin, Meat, Bone (with Alvin Lucier))_NEWLINE_\xe2\x80\xa2 1997 m. \xe2\x80\x9eLaiko rokeris\xe2\x80\x9c (Timerocker (with Lou Reed))_NEWLINE_\xe2\x80\xa2 1998 m. \xe2\x80\x9eVarnos sekimas\xe2\x80\x9c (O Corvo Branco, (with Philip Glass), Teatro Cam\xc3\xb5es (Lisbon))_NEWLINE_\xe2\x80\xa2 1998 m. \xe2\x80\x9eMalon\xc4\x97s pabaisa\xe2\x80\x9c (Monsters of Grace (with Philip Glass))_NEWLINE_\xe2\x80\xa2 1998 m. \xe2\x80\x9eLohengrida\xe2\x80\x9c (Lohengrin for the Metropolitan Opera)_NEWLINE_\xe2\x80\xa2 1998 m. \xe2\x80\x9eBerlot\xc4\x97s Brecht skrydis per vandenyn\xc4\x85\xe2\x80\x9c (Bertolt Brecht 's The Flight across the Ocean for the Berliner Ensemble)_NEWLINE_\xe2\x80\xa2 1999 m. \xe2\x80\x9eDiena prie\xc5\xa1 \xe2\x80\x93 mirties sunaikinikas ir Detroitas\xe2\x80\x9c (The days before \xe2\x80\x93 Death Destruction & Detroit III, (with Ryuichi Sakamoto), Lincoln Center)_NEWLINE_\xe2\x80\xa2 \xe2\x80\x9eRi\xc4\x8derdo Vagnerio Nybelung\xc5\xb3 giesm\xc4\x97\xe2\x80\x9c (Richard Wagner\xe2\x80\x99s Der Ring des Nibelungen, Zurich Opera)_NEWLINE_\xe2\x80\xa2 2000 m. \xe2\x80\x9ePoezija\xe2\x80\x9c (POEtry, (with Lou Reed))_NEWLINE_\xe2\x80\xa2 2000 m. \xe2\x80\x9eKar\xc5\xa1tas vanduo\xe2\x80\x9c (Hot Water (with Tzimon Barto)_NEWLINE_\xe2\x80\xa2 2001 m \xe2\x80\x9ePersefon\xc4\x97\xe2\x80\x9c (Persephone)_NEWLINE_\xe2\x80\xa2 2002 m. \xe2\x80\x9eGeorgo Biuchnerio Voicekas\xe2\x80\x9c (Georg B\xc3\xbcchner\xe2\x80\x99s Woyzeck (with Tom Waits))_NEWLINE_\xe2\x80\xa2 2002 m. \xe2\x80\x9eRi\xc4\x8derdo \xc5\xa0trauso moteris be \xc5\xa1e\xc5\xa1\xc4\x97lio\xe2\x80\x9c (Richard Strauss\xe2\x80\x99s Die Frau ohne Schatten, Op\xc3\xa9ra National de Paris (Op\xc3\xa9ra Bastille))_NEWLINE_\xe2\x80\xa2 2003 m. \xe2\x80\x9eIsamo Noguchi paroda\xe2\x80\x9c (Isamo Noguchi exhibition)_NEWLINE_\xe2\x80\xa2 2003 m. \xe2\x80\x9eSant Antonio gundymas\xe2\x80\x9c (The Temptation of Saint Anthony (with Bernice Johnson Reagon) Op\xc3\xa9ra National de Paris)_NEWLINE_\xe2\x80\xa2 2004 m. \xe2\x80\x9eA\xc5\xa1 Galiga\xe2\x80\x9c (I La Galigo)_NEWLINE_\xe2\x80\xa2 2005 m. \xe2\x80\x9e D\xc5\xbeono i\xc5\xa1 fontano pasak\xc4\x97\xc4\x8dia\xe2\x80\x9c (Jean de La Fontaine\xe2\x80\x99s The Fables)_NEWLINE_\xe2\x80\xa22005 m. Ibsen\xe2\x80\x99s Peer Gynt, (in Norway)_NEWLINE_\xe2\x80\xa2 2007 m. \xe2\x80\x9eVOOM portretai\xe2\x80\x9c paroda Los And\xc5\xbeele, ACE galerijoje (VOOM Portraits, exhibition, at ACE Gallery in Los Angeles, CA)_NEWLINE_\xe2\x80\xa2 2007 m. \xe2\x80\x9eBrechto pigi opera\xe2\x80\x9c (Brecht\xe2\x80\x99s The Threepenny Opera, Berliner Ensemble)_NEWLINE_\xe2\x80\xa2 2008 m. \xe2\x80\x9eLaimingos Brekto dienos\xe2\x80\x9c (Beckett\xe2\x80\x99s Happy Days)_NEWLINE_\xe2\x80\xa2 2008 m. \xe2\x80\x9eRumi\xe2\x80\x9c Nacionalin\xc4\x97 Lenkijos opera (Rumi, Polish National Opera)_NEWLINE_\xe2\x80\xa2 2008 m. \xe2\x80\x9eFaustas Nacionalinei Lenkijos operai\xe2\x80\x9c (Faust for the Polish National Opera)_NEWLINE_\xe2\x80\xa2 2009 m. \xe2\x80\x9eSonetai\xe2\x80\x9c, remiantis \xc5\xa0ekspyro sonetais su R. Vainraito muzika (Sonnets (based on Shakespeare\xe2\x80\x99s Sonnets with music by Rufus Wainwright, Berliner Ensemble))_NEWLINE_\xe2\x80\xa2 2009 m. \xe2\x80\x9eKOOL \xe2\x80\x93 \xc5\xa1okiai mano mintyse\xe2\x80\x9c ,\xc5\xa1ok\xc4\x97jos S. Hanayagi pasirodymas ir nuotraukos ([KOOL \xe2\x80\x93 Dancing in my mind], (a performance/portrait of choreographer and dancer Suzushi Hanayagi),_NEWLINE_\xe2\x80\xa2 2009 m. \xe2\x80\x9eKarlos Marijos Veber laisv\xc4\x97s pasirinkimas\xe2\x80\x9c (Carl Maria von Weber\xe2\x80\x99s Freisch\xc3\xbctz, Festspielhaus Baden-Baden, dirigentas Thomas Hengelbrock)_NEWLINE_\xe2\x80\xa2 2009 m. \xe2\x80\x9eBeket Krap paskutin\xc4\x97 juosta\xe2\x80\x9c (Beckett\xe2\x80\x99s Krapp\xe2\x80\x99s Last Tape)_NEWLINE_\xe2\x80\xa2 2009 m. \xe2\x80\x9eOrf\xc4\x97jas\xe2\x80\x9c (L\xe2\x80\x99Orfeo, by Claudio Monteverdi, La Scala, Milan)\n_START_SECTION_\nApdovanojimai\n_START_PARAGRAPH_\nRobertas Wilsono apdovanojimai:_NEWLINE_\xc3\xbc \xe2\x80\x9eObie\xe2\x80\x9c apdovanojimas u\xc5\xbe re\xc5\xbeis\xc5\xabr\xc4\x85,_NEWLINE_\xc3\xbc \xe2\x80\x9eAuksinio Li\xc5\xabto\xe2\x80\x9c apdovanojimas u\xc5\xbe skulpt\xc5\xabr\xc4\x85, eksponuot\xc4\x85 tarptautin\xc4\x97je meno parodoje \xe2\x80\x9eVenice Biennale\xe2\x80\x9c,_NEWLINE_\xc3\xbc 3-\xc4\x8dias \xe2\x80\x9eDorothy and Lillian\xe2\x80\x9c apdovanojimas u\xc5\xbe gyvenimo pasiekimus,_NEWLINE_\xc3\xbc \xe2\x80\x9ePremio Europa\xe2\x80\x9c apdovanojimas,_NEWLINE_\xc3\xbc Du \xe2\x80\x9eGuggenheim Fellowship\xe2\x80\x9c apdovanojimai,_NEWLINE_\xc3\xbc \xe2\x80\x9eRockefeller Foundation Fellowship\xe2\x80\x9c apdovanojimas,_NEWLINE_\xc3\xbc Nominacija Pulitzerio premijai dramojos srityje,_NEWLINE_\xc3\xbc Kandidat\xc5\xabra \xc4\xaf \xe2\x80\x9eAmerican Academy of Arts and Letters\xe2\x80\x9c,_NEWLINE_\xc3\xbc \xe2\x80\x9eNational Design\xe2\x80\x9c apdovanojimas u\xc5\xbe gyvenimo pasiekimus,_NEWLINE_\xc3\xbc Pranc\xc5\xabzijos kult\xc5\xabros ministras \xc4\xafvardijo R. Wilson\xc4\x85 kaip \xe2\x80\x9eMeno ir literat\xc5\xabros vad\xc4\x85\xe2\x80\x9c (\xe2\x80\x9eCommandeur des arts et des letters\xe2\x80\x9c)."